โบรกฯชี้ได้เวลาเก็งกำไร KSL-BRR ราคาน้ำตาลขึ้นแรงสุดในรอบ 7 เดือน
ราคาน้ำตาลขึ้นแรง สัปดาห์ที่ผ่านมาปรับขึ้น 8% อยู่ที่ 13.5 เซนต์ต่อปอนด์ สูงสุดในรอบ 7 เดือน โบรกฯมองมองราคาน้ำตาลมีโอกาสขึ้นต่อแต่ต้องจับตาดูสถานการณ์ฝนในบราซิล สำหรับการเก็งกำไร เแนะนำ KSL และ BRR
6 ต.ค. 2558

บล.ฟินันเซีย ไซรัส ระบุในบทวิเคราะห์ (6 ต.ค.) ว่า ราคาน้ำตาลขึ้นแรง สัปดาห์ที่ผ่านมาปรับขึ้น 8% อยู่ที่ 13.5 เซนต์ต่อปอนด์ สูงสุดในรอบ 7 เดือน เนื่องจากมีฝนตกในบราซิลซึ่งเป็นช่วงปลายหีบอ้อย ตลาดกังวลว่าผลผลิตอ้อยของบราซิลอาจต่ำกว่าคาด นอกจากนี้ Petrobas (บริษัทน้ำมันรายใหญ่ของบราซิล) ขึ้นราคา Gasoline อาจทำให้เกิดแรงจูงใจให้นำอ้อยไปผลิตเป็นเอธานอลมากขึ้น ขณะที่ราคาน้ำตาลอยู่ในระดับต่ำเป็นเวลานาน
ทั้งนี้มองว่าราคาน้ำตาลมีโอกาสขึ้นต่อแต่ต้องจับตาดูสถานการณ์ฝนในบราซิล หากฝนหยุดตกเร็ว ราคาน้ำตาลน่าจะปรับลงอีกครั้ง เนื่องจากราคาน้ำตาลยัง oversupply และค่าเงินเรียลอ่อนค่ามาก สำหรับการเก็งกำไร เแนะนำเพียงบริษัท น้ำตาลขอนแก่น จำกัด (มหาชน) หรือ KSL (ถูกสุดในกลุ่ม) และบริษัท น้ำตาลบุรีรัมย์ จำกัด (มหาชน) หรือ BRR (มีโรงไฟฟ้าช่วยหนุนและ Yield น้ำตาลดีสุดในกลุ่ม) 